
  Chytil nôž do ľavej ruky, aby mohol nahmatať pulz. Dvoma prstami na veľkej tepne na boku krku.


  Nič.


  Pokožka bola na dotyk ešte teplá, ale telo už nehybné. Absolútne nehybné. Vyhasli aj posledné iskry života.


  Teraz bolo najdôležitejšie zachovať pokoj. Pretože oni to nepochopia. Veci sa vymkli spod kontroly. On si to nevybral, ale jeho ruka to musela urobiť. Asvojím spôsobom to bola jeho povinnosť. Najdôležitejšia anajvďačnejšia povinnosť vjeho živote. Abolo to tak najlepšie: chcel len to najlepšie pre každého. Zbadal tú hrozbu, to nebezpečenstvo azneškodnil ho. Aj tak by to vôbec nefungovalo. Dlhodobo určite nie.


  Časom na to zabudne. Zabudne naňho.


  Čepeľ noža dočista vyutieral azasunul do puzdra.


  Zem vresoviska bola pokrytá drsným kobercom trávy, hrubej a nepoddajnej. Kúsok od tela zahrabol holými rukami a odkryl čiernu derbyshirskú zem. Zaboril do nej končeky prstov a pocítil, ako sa hlina poddáva tlaku – po nedávnom daždi bola jemná a vlhká. To je dobre.


  Bude sa ľahko kopať.


  Prvá časť


  PRIATEĽ


  1


  PIATOK


  


  Sedel som na terase, na tvári ma hriali posledné lúče zapadajúceho slnka a vysoko v platanoch na okraji našej záhrady sa ozýval štebot škovránkov. Bol piatok v polovici mája, vpološere sa vznášala výrazná vôňa pokosenej trávy ajemný závan dymu z grilovania v susedstve. Ešte stále bolo dosť teplo, po večeri sa dalo sedieť v záhrade a popíjať silnú čiernu kávu, zatiaľ čo moja dcéra hrala bedminton uprostred nášho širokého trávnika so svojím novým priateľom.


  Zoznámili sme sa sním až dnes, hoci Abbie sním chodila už sedem mesiacov. Bol vysoký, vyšportovaný a vyzeral ako model v nedeľnej prílohe novín. Mal na sebe bledoružovú ľanovú košeľu a plátenné nohavice, poltopánky si poslušne vyzul a odložil na prednej verande, skôr než sme ho o to požiadali. A moju manželku Claire ani jej matku Joyce nepobozkal na líce – ani len letmo a symbolicky – jednoducho každej podal ruku. Pristupoval ku každému rovnako. Bol úctivý, nie príliš suverénny, ale ani odmeraný. Jeho podanie ruky bolo pevné a suché, stisk sebaistý a moju ruku zovrel o niečo silnejšie.


  Sledoval som ich hru. Ryan sa zahnal po bedmintonovom košíčku, teatrálne sa prevážil dozadu, zapotácal sa a pristál na chrbte, a stále pritom držal raketu vo vzduchu. So smiechom ostal ležať v jednom z dlhých podvečerných tieňov na trávniku. Abbin hlasný a úprimný smiech sa ozýval po celej záhrade.


  Aj pri vedľajšom stole sa ozval tichý smiech. Claire aJoyce na nich súsmevom hľadeli.


  „Je to pekný pár,“ skonštatovala Claire avystrela opálené ruky nad hlavu. „Nemyslíš?“


  „Ja by som sa nepriečila, keby som bola oniečo mladšia,“ usmiala sa Joyce, sediac v invalidnom vozíčku. „Len sa na nich pozrite!“


  „Čo myslíš, Ed?“ Claire mi položila ruku na predlaktie ateplými končekmi prstov sa dotkla mojej pokožky. „Je skvelé vidieť, že je opäť šťastná, však?“


  „Zdá sa, že ho má naozaj rada,“ povedal som, ale nepozrel som jej do očí.


  Bola to pravda: už dlho som Abbie nevidel takú šťastnú. Znelo to ako klišé, ale dnes večer priam žiarila. Za posledné mesiace sa ich víkendový vzťah na diaľku pomaly rozvíjal a my sme ustavične počúvali Ryan to aRyan ono.


  „Vyzerá ako dobrý chlapec,“ zahlásila Joyce.


  „Má tridsaťtri,“ utrúsil som. „To už nie je chlapec. Je od nej skoro odesať rokov starší.“


  „Vieš, ako to mama myslela,“ zahriakla ma Claire. „Pozri sa na nich, vidieť, že je medzi nimi skutočné puto.“


  „Len teraz sme sa sním zoznámili.“


  Moja žena sa ku mne otočila s otázkou vhlase.


  „Ed?“


  „Čo je?“


  „Abbie ho má naozaj, naozaj rada, tak mu daj šancu, dobre? Nemyslím si, že je ako ostatní.“ Zľahka mi stisla rameno. „Buď milý.“


  „Ja som vždy milý,“ vyhlásil som potichu.


  „Samozrejme, že si, drahý,“ uistila ma Claire snepatrným náznakom sarkazmu vhlase. „Samozrejme, že si.“


  Opäť som začal venovať pozornosť bedmintonovému zápasu avtej chvíli sa Ryan divoko zahnal raketou akošík zasiahol sieť.


  Abbie stála bosá na tráve, mala na sebe biele džínsy, ktoré som na nej videl po prvý raz, akvetovaný top stenkými ramienkami. Jej pekné tmavé vlasy sa vlnili pri prudkých pohyboch zjednej strany na druhú. Bedminton hrávala od malička, od čias, keď dokázala odraziť asi jeden zdesiatich košíkov. Každé leto som na dvore naťahoval sieť anaše hry bývali nekonečné. Bola to pekná spomienka, ale aj bolestná.


  „Odveta?“ navrhla Ryanovi súsmevom na tvári.


  „Budeš ma trochu šetriť?“ opýtal sa, vstal zo zeme aoprášil si bledé nohavice od stebiel trávy.


  „Ani náhodou!“ Veselo vystrelila ďalší košík ponad sieť.


  Skúmal som ho pohľadom, keď opäť začali hrať. Bol skutočne veľmi dobre stavaný, pekný ako chalan zchlapčenskej kapely. Jem­né strnisko na silnej čeľusti ajamka na brade. Rovné biele zuby, ktoré často ukazoval – jeho úsmev bol zdanlivo úprimný avrúcny. Rovné ahrubé obočie, tmavohnedé oči, takmer až čierne. Všimol si, že si ho premeriavam, anaše pohľady sa stretli. Neusmial sa ani neuhol pohľadom, len uprene na mňa hľadel.


  Avtedy som si to uvedomil.


  Bolo to ako zásah prudkej statickej elektriny do chrbtice, striaslo ma, akoby mnou prešiel duch. Niečo sa vo vzduchu medzi nami mihotalo a vibrovalo ako napnutá struna.


  Bolo to čosi živočíšne, pudové. Pradávny inštinkt, ktorý varoval lovca doby kamennej, že sa v tieni krčí vlk, pripravený vrhnúť sa naňho. Takéto nebezpečenstvo nezachytíte zrakom, čuchom ani sluchom. Vycítiteho, keď sa vám naježia jemné chĺpky na šiji.


  Už pri pohľade do Ryanových očí som to vedel. Vtej chvíli som si uvedomil, že s novým priateľom mojej dcéry nie je niečo vporiadku.


  Za jeho temným pohľadom sa čosi skrývalo.


  Niečo nedobré.


  Niečo veľmi, veľmi zlé.

  Stál som v kuchyni azplatničky som zdvihol syčiacu kávovú kanvicu. Srdce mi búšilo tak silno, že som ho doslova cítil v hrudi. Nadýchol som sa a ruka skanvicou sa mi roztriasla. Nemôžem sa mýliť? Ryan doteraz pôsobil ako celkom milý človek. No ten nepríjemný pocit zjeho pohľadu pretrvával, adrenalín mi prúdil v žilách.


  Niečo sním nebolo vporiadku, tým som si bol istý. Niečo skrýval.


  Vrátil som sa na terasu, a kým som Claire dolieval kávu, snažil som sa upútať jej pozornosť. Ona sa však sústreďovala na svoju matku, zakrývala jej plecia svetrom. Abbie sa vrátila k nášmu stolu a usadila sa do veľkého dreveného záhradného kresla. Naša staršia mačka Tilly jej svižne vyskočila do lona a labkami začala prešľapovať po jej bielych džínsoch, na ktorých ostávali dlhé mačacie chlpy.


  „Si na rade, oci.“


  Po jej slovách som zdvihol pohľad asilene sa usmial.


  „Som vždy pripravený ukázať ti poriadne strely, Abbie.“ Položil som kanvicu na stôl. „Ale vedz, že už nie som šampiónom tejto záhrady ako kedysi, takže mi musíš dať chvíľu.“


  „Ja nebudem hrať,“ povedala apoškrabala Tilly za uchom. Tá pritom zažmurkala azačala priasť. „Musím si oddýchnuť. Zahraj si sRyanom.“


  „Och, naozaj?“


  Claire na mňa zagánila.


  „Jasné,“ súhlasil som avzal si jej raketu. „Prečo nie?“


  „Bez obáv,“ ubezpečoval ma Ryan súsmevom na tvári, ležérne kráčajúc knám. „Bedminton hrám hrozne.“


  Zhodil som znôh žabky anasledoval som Ryana po čerstvo pokosenej tráve, ktorá ma šteklila na chodidlách, do stredu trávnika. Zacítil som závan jeho vody po holení, ostrú vôňu citrusov aešte niečoho iného, možno borovice alebo eukalyptu. Keď zastal na druhej strane siete, otvoril som hru odrazením košíka vo vysokom pomalom oblúku avhlave sa mi vynorili slová mojej manželky: Buď milý. No hoci sa Ryan predtým neohrabane oháňal raketou, teraz chytal aodrážal košík sabsolútnou ľahkosťou ajeho strely lietali ďaleko za mňa. Neváľal sa teatrálne po zemi ako predtým, aby Abbie rozosmial. Bol pokojný,udieral presne, skákal zjednej strany na druhú,udával tempo hry asilno napínal svaly na predlaktiach.


  Vyhodil košík vysoko do vzduchu, no ja som namiesto neho sledoval Ryanovu tvár. Zagánil na mňa apotom ho odrazil tak silno, že skôr než som si košík všimol, pocítil som energickýnáraz do hrudníka.


  „Ryan!“ zvolala Abbie so smiechom. Zdvihol som ruku, aby som naznačil, že je to vporiadku, hoci som cítil bodavú bolesť vhrudi. Ryan sa zasmial ateatrálne rozhodil ruky vo vzduchu na znak ospravedlnenia.


  „Prepáčte, Ed!“


  Skóre bolo 7 : 2 pre Ryana, keď začal poľavovať. Netriafal košíky, hoci ešte pred chvíľou odrazil bez problémov každú strelu.


  Zápas sa skončil 11 : 9 v môj prospech.


  Zastal som, aby som chytil dych. Polokošeľa sa mi nalepila na spo­tený chrbát, bavlna tesne priliehala kpokožke.


  „Dobrá hra,“ zahlásil Ryan. Sotva mu vystúpili malé kropaje potu. „Čo tak ďalšiu?“


  „Dajme si najprv pauzu.“ Ukázal som na stôl na terase, kde sedela moja rodina. „Rýchlo sa napijem. Naozaj si nedáš kávu?“


  „Vďaka, pán Collier, ale ja sa kofeínu vyhýbam.“


  Zaboril som ruku do veľkého vedra sľadom aza krk som si nalial trochu vody, ktorá ma po vyčerpávajúcom zápase príjemne schladila.


  „Máme aj pivo avíno,“ ozvala sa Claire, „a vkuchyni sú aj iné veci, ak by si mal na niečo chuť.“


  Ryan zdvihol ruku aopäť sa zjavil ten úsmev.


  „Pre mňa nie, vďaka, zajtra šoférujem do Manchestra, vyrážam skoro ráno apotom sa vpondelok ráno vraciam na zmenu. Čakajú ma kontroly na školách, takže by som asi nemal.“


  „Ryan je dobrovoľník. Pracuje ako mimoriadny strážnik na polícii,“ vysvetlila Abbie svojej starej mame.


  „Aha, chápem,“ odvetila Joyce atesnejšie si pritiahla sveter. „Takže policajt? To by sme sa mali správať čo najslušnejšie, však?“


  „Nie som plnohodnotný policajt,“ odpovedal Ryan. „Iba im pomáhame, robíme komunitný dozor, pešie hliadky, venujeme sa rôznym podnetom vrámci verejnej bezpečnosti apodobne. Posledné mesiace chodievame na kontroly do škôl vsúvislosti sútokmi nožom. Viete, je to dobrý pocit, keď môžete robiť niečo užitočné. Máte pocit, že niečím prispievate spoločnosti.“


  Dolial som si kávu do šálky apremeral som si ho kútikom oka. Nevyzeral ako policajt. Bol príliš uhladený. Príliš dokonalý. No bolo to už dávno, čo som bol naposledy vkontakte spolíciou. Veľmi dávno.


  „Iste, iste,“ súhlasila Claire. „A čo tak kolu bez cukru? Minerálnu vodu? Vkuchyni máme aj čerstvú šťavu alebo džús?“


  „Minerálna voda bude fajn, ďakujem, pani Collierová.“


  Claire vytiahla z vedra sľadom malú zelenú sklenenú fľašku apodala mu ju.


  „Volaj ma Claire, prosím.“


  „Vďaka, Claire.“


  Joyce pomaly vstala zvozíčka avroztrasenej ruke stískala vychádzkovú palicu.


  „Myslím, že sa pôjdem trochu natiahnuť.“


  Ryan vmomente vstal aponúkol Joyce rameno, aby ju pridržiaval, keď kráčala do domu.


  „Ďakujem, Ryan,“ povedala Joyce ablahosklonne sa naňho usmiala. „Si veľmi milý.“


  „Nemáte vôbec za čo,“ ubezpečoval ju Ryan.


  „Babi?“ ozvala sa Abbie avstala tiež. „Je ti niečo?“


  „Nič, zlatko, tento milý mladý muž sa omňa postará. Len potrebujem svojich dvadsať minút.“


  Všetci traja sme sledovali, ako odprevádza starú mamu, ktorá sa ho drží za predlaktie. Claire si vedľa mňa vzdychla apokrútila hlavou.


  „Zdá sa, že mama je každým dňom slabšia,“ skonštatovala potichu. „Myslíš, že tie nové lieky vôbec zaberajú?“


  Chytil som ju za ruku, pokožku dlane mala jemnú ateplú.Zľahka som jej ju stisol.


  „Porozprávajme sa v pondelok sonkológom,“ navrhol som. „Či by neprehodnotil dávkovanie.“


  Súhlasne prikývla, práve keď sa Ryan znovu objavil aposadil sa kstolu. Abbie pozrela na svojho priateľa amlčky si vymenili pohľady. Potom opatrne položila Tilly na terasu, vstala apodala mame bedmintonovú raketu.


  „Poď si zahrať, mami, si na rade.“


  „Zlatko, nie som vhodne oblečená,“ skonštatovala Claire aukázala na modré vzorované zavinovacie šaty. „A navyše som pila víno.“


  „Nevyhováraj sa,“ usmiala sa Abbie. „Dám ti trojbodový náskok, ak chceš.“


  Claire zdráhavo vstala, vzala raketu anasledovala dcéru ksieti. Opäť som si pripomenul, ako veľmi sa na seba podobajú: rovnaká pleť olivovej farby, rovnaké peknétmavé vlasy, rovnaká štíhla postava – len Abbie je opár centimetrov vyššia ako jej matka. SRyanom sme chvíľu sedeli vtichosti, sledovali ich hru, bedmintonový košík lietal sem atam vpomalých oblúkoch ponad sieť vpodvečernom svetle. Ich vzájomné priateľské žartovanie ma upokojilo. Claire aAbbie sú celý môj svet: nadovšetko ich ľúbim, niekedy ma to až zabolí hlboko vhrudi.


  Zrazu sa ozvalo znepokojivé mňaučanie azbadal som Tilly, ako so stiahnutými ušami a privretými očamisyčí na Ryana. Možno len pohol nohou? Natiahol ruku, aby ju pohladkal, ale mačka sa zháčila,znovu zasyčala aznepokojene vztýčila chvost. Divne sa pohybovala advíhala zadnú labku.


  „Prepáč, Ryan,“ ospravedlňoval som sa. „Nezvykne byť taká agresívna. Väčšinou má každého rada.“


  Vystrel som knej ruku, ale zasyčala aj na mňa apotom utiekla ku garáži.


  „Má taký zvláštny vzhľad,“ poznamenal Ryan.


  „Je to spolovice siamská mačka, preto má takú špicatú papuľku.“


  Ryan si pošúchal chrbát ruky.


  „Poškrabala ťa?“ opýtal som sa apozrel naňho.


  „Nie, to je v poriadku.“


  Premeral som si jeho tvár. Napätie, ktoré som medzi nami cítil, zmizlo. Iba sa mi to zdalo? Usmial sa, takmer v rozpakoch z môjho pohľadu,a tak som sa nasilu usmial tiež.


  „Nikdy predtým to neurobila,“ vyhlásil som.


  „Možno ma len potrebuje spoznať.“


  „Možno,“ súhlasil som.


  Ryan prikývol.


  „Abbie spomínala, že si slúžil varmáde.“


  „Už dávnejšie,“ odpovedal. „Päť rokov som slúžil vKráľovskom pešom pluku.“


  „Nechýba ti to?“


  Pokrčil plecami. „Niekedy. Chýbajú mi chalani. Ale dve misie vAfganistane mi stačili.“


  „Určite to bolo drsné.“


  Zamrvil sa vkresle, akoby opatrne zvažoval ďalšie slová. „Videl som veľa… vecí. Vecí, ktoré zmenia človeku pohľad na všetko ostatné.“ Odmlčal sa auprene sa zahľadel na Abbie. „Mal by každý deň žiť naplno, chápete? Carpe diem.“


  „Využi deň,“ odpovedal som. „Iste.“


  Nastalo medzi nami trápne ticho.


  „Chcel by som sa vám znovu poďakovať,“ začal pomaly, „že ste ma sem pozvali.“


  „To nestojí za reč.“


  „Som rád, že sa môžeme porozprávať. Len my dvaja.“


  Otočil som sa knemu apocítil tlak na hrudi. „Iste…“


  „Ide oto, že sa vás musím niečo opýtať, Ed.“


  Auž som vedel, čo bude nasledovať.


  „Čo sa ma chceš opýtať?“ vyslovil som potichu.


  Ryan sa naklonil dopredu azopol ruky. Sťažka prehltol.


  „Vlastne by som vás chcel požiadať osúhlas.“


  Podvečerný ruch ašum zoslabol – výkriky asmiech pri bedmintone, štebot vtákov, vzdialená hudba zo susedovej záhrady – všetko zatíchlo amoja pozornosť sa sústredila len na tento jeden bod – na tvár muža oproti mne.


  Odkašľal som si avyhŕkol som: „Môj súhlas sčím?“


  „Rád by som požiadal Abbie oruku.“

  „Požiadal oruku?“ zopakoval som.


  Tie slová zneli niekde vdiaľke ako ozvena zvedľajšej izby. Vhlave som pocítil nával krvi. Určite to nebude teraz, hádam nie? Je to priskoro. Ako dlho sa poznajú? Sedem mesiacov? Abbie nemá ešte ani dvadsaťpäť, všetko sa to deje rýchlo. Až príliš rýchlo. Aešte som nestrávil prvé dojmy, ktoré vo mne Ryan zanechal. Ešte som nezistil, aký je to vlastne človek.


  Ryan na mňa stále upieral tmavé oči. „Abbie je to najmilšie, najláskavejšie anajúžasnejšie dievča na svete. Myslím si, že vaša dcéra je mimoriadna osoba, atúžim sňou stráviť zvyšok života.“


  „To ona je,“ súhlasil som apod kožu mi začal prenikať zvláštny chlad, hoci vonku bolo teplo. „Je úžasná.“


  „Nechcem pôsobiť ako človek zminulého storočia,“ pokračoval Ryan avystrúhal nervóznu grimasu. „Zdá sa mi dnes trochu staromódne žiadať súhlas rodičov, ale ak mám byť úprimný, neviem vlastne, ako treba postupovať, tak na to idem od začiatku.“


  „Fíha, je to… také nečakané, nie?“


  Ryan dôrazne pokrútil hlavou. „Mne sa to nezdá nečakané. Ak mám byť úprimný, vedel som to, len čo som sa sňou zoznámil na tej párty. Myslím, že to bola láska na prvý pohľad. Šialené, však? Nikdy som si nemyslel, že niečo také zažijem.“ Potom si odpil zminerálnej vody. „Prepáčte, hovorím nesúvisle. To tie nervy.“


  Uvedomil som si, že je to bezvýchodisková situácia. Mohol by som povedať nie, ale ako by som to obhájil azáležalo by na tom Abbie? No nechcel som povedať ani áno. Preto mi ostávala iba jediná možnosť: naťahovať to azískať čas.


  „Máš už… snubný prsteň?“


  Ryan prikývol. „Je to rodinné dedičstvo. Nebol som si istý, či by Abbie chcela niečo nové alebo niečo, čo sa odovzdáva naprieč generáciami – nikdy som vtejto situácii nebol, ale chcel by som to urobiť správne.“


  „Iste. Fíha,“ zopakoval som. „Manželstvo.“


  „Nechceme už čakať, preto vás žiadam osúhlas, aby to bolo oficiálne. Viem, že vás to šokovalo, ale takto to obaja chceme.“


  Ešte stále sa mi točila hlava. Mal som pocit, akoby sme vjednej minúte chystali Abbie na prvý deň vškole, obliekali jej červený svet­rík aobúvali lesklé lakovky, česali vlasy do dvoch chvostíkov ajej malá ručička pevne stískala tú moju. Aďalšiu minútu sedím tu arozprávam sa oláske na prvý pohľad, omožnosti, že moja dcéra si zoberie muža, ktorého sotva poznám.


  Anie je to akýkoľvek muž. Ale tento muž.


  „Je to dôležitý krok, dôležité rozhodnutie,“ začal som pomaly. „Je to celkom náhle – nechcete stým chvíľu počkať, kým… neskúsite nejaký čas spolu žiť?“


  Ryan si pošúchal strnisko na čeľusti, hľadiac na Abbie aClaire, ktoré kráčali knám.


  „Aj vsúvislosti stým máme novinky.“


  „Novinky? Aké…?“


  Abbie prišla k stolu ruka vruke so svojou mamou aobe sa usmievali. Claire žiarili oči radosťou. Abbie dala Ryanovi veľkú pusu na líce aotočila sa ku mne soširokým úsmevom na tvári.


  „Takže?“ opýtala sa apresunula pohľad zo mňa na svoju mamu aspäť. „Čo myslíte?“


  „Ste zasnúbení!“ zvolala Claire. „Skvelé správy, však, Ed? Nemôžem tomu uveriť!“


  Abbie podišla k nám a oboch nás objala, zahaliac nás do jemnej,čistej vône svojho parfumu.


  „Oci? Čo myslíš?“


  „Je to úžasné,“ povedal som upäto auvedomil som si, že Ryanova žiadosť osúhlas bola len gesto. Už ju požiadal o ruku. „Gratulujem vám obom.“


  Ryan vytiahol zvrecka malú fialovú škatuľku apodal ju Abbie. „Môžeš si ho znovu nasadiť,“ povedal súsmevom.


  Abbie chytila škatuľku oboma rukami, nadšene ju otvorila, nastokla si prsteň na prstenník ľavej ruky, roztiahla prsty aukázala nám ho. Bol na ňom obrovský diamant. Oprsteňoch som nevedel takmer nič, no tento bol skutočne unikátny.


  „Patril mojej starej mame,“ povedal Ryan. „Rada rozprávala otom, ako môj starý otec Arthur stavil celomesačnú výplatu na to, že dostihy Grand National vyhrá kôň menom Boháč. Vôbec sa nevyznal vkoňoch, ale páčilo sa mu to meno apredstava, že by bol boháč. Kôň vyhral skurzom 14 : 1 astarý otec takmer celú výhru minul na tento prsteň.“


  Celkom pekný príbeh, uznal som. Taká milá historka. No niečo mi na tom nesedelo, boli to také táraniny.


  „Si si istý, že tvoja stará mama Hilda by chcela, aby som ho mala ja?“ opýtala sa Abbie acelá žiarila.


  „Bola by nadšená, Abbie. Aurobila by okolo toho poriadny rozruch.“


  „Nie je úžasný?“ vyhŕkla Abbie nadšene. Opäť vystrela ruku apohybovala kameňom vo svetle. Určite mal minimálne jeden karát amnožstvo lesklých atrblietavých faziet. „Neviem sa vynadívať!“


  Vyskočila aznova nás sClaire radostne objala. Claire ju súsmevom pobozkala na líce aprekvapilo ma, keď som vjej očiach zbadal slzy.


  „Mali by sme to osláviť!“ vyhlásila avykročila ku kuchyni. Nemala rada, keď ju ľudia videli plakať. „Hneď som späť.“


  Abbie si sadla Ryanovi na kolená, vytiahla telefón avyfotila prsteň na svojej ruke, aby fotku zavesila zrejme na Instagram.


  „Oci, viem, že je to také nečakané,“ povedala, keď ťukala do telefónu. „No my to tak nevnímame. Zdá sa nám to správne. Dokonalé.“


  „Abbie, ide oto, že… je toho veľa naraz. Atak zničoho nič.“


  „Prepáč, oci,“ povedala, zdvihla pohľad ana čele sa jej objavili vrásky znepokojenia. „Kiežby si sa mohol zoznámiť sRyanom skôr, no kvôli jeho práci ainým veciam, aj kvôli tomu, že ho poslali na ten projekt do New Yorku, nebola na to doteraz príležitosť. Apotom ma požiadal oruku a… už sme tu.“


  „Už sme tu,“ zopakoval som.


  Zásnuby vdnešných časoch trvajú roky aľudia ich často potom zrušia. Pevne som sa chopil tejto myšlienky aprivinul si dcéru ksebe ako topiaci, čo sa chytá slamky.


  „Zdá sa, že dnes je deň veľkých správ,“ zvolala apreplietla si prsty s Ryanovými sdrobným úsmevom, ktorý jej ihneď opätoval. „Prezradil vám môj snúbenec ďalšie novinky?“


  „Máte ešte ďalšie?“ opýtal som sa.


  „Sťahujem sa knemu,“ oznámila Abbie.


  „Čože?“ zháčil som sa a snažil som sa upratať si myšlienky vhlave.


  „Má vlastný dom vBeestone. Mám odtiaľ oveľa bližšie do školy, takže vlete môžem chodiť pešo do práce, aje to lepšie aj kvôli Ryanovej práci. Veľa času trávi na cestách aje to blízko výjazdu na diaľnicu M1.“ Zvrecka vytiahla kľúčenku azdvihla ju do vzduchu – vise­la na nej na retiazke malá strieborná mačka ajediný kľúč. „Je to naozaj veľmi pekný dom apekná štvrť.“


  „Beeston,“ zopakoval som. „Chápem.“


  „Je to odtiaľto len pár kilometrov, oci. Je to ešte stále vNottinghame. Nie je to ďaleko od mesta. Pomôžeš mi presťahovať veci?“


  Zmocnil sa ma pocit prázdnoty. „Jasné,“ súhlasil som. „Ale mô­žeš tu zostať tak dlho, ako budeš chcieť, Abbie. Pokojne tak dlho, koľko bude treba.“


  „Vďaka, oci. Si skvelý.“


  Jej telefón začal cinkať každých pár sekúnd. Hlásil nadšené reakcie na fotku ozásnubách, ktorú zverejnila na Instagrame či Face­booku. Každá správa jej vyčarovala nový úsmev na tvári, vyvolala nával nadšenia, keď odpovedala na komentáre priateľov avšetky správy ukazovala Ryanovi.


  Claire vyšla zkuchyne sfľašou šampanského vjednej ruke amedzi prstami druhej ruky držala stopky štyroch pohárov. Každý si zobral jeden apri nalievaní nastalo ticho. Claire na mňa stále ani nepozrela achvíľu som si myslel, že ani ona si nie je Ryanom istá, že zdvorilosťou maskuje svoju nedôveru.


  „Nie je to vzrušujúce?“ zvolala.


  Ryan sa usmial. „Chcelo by to prípitok! Na čo si pripijeme?“


  Abbie zdvihla pohár so šumiacimi bublinkami šampanského. „Na nové začiatky?“


  Claire aRyan zdvihli poháre.


  Pomaly som urobil to isté.


  „Na nové začiatky,“ zopakovala Claire.


  Všetci sme si štrngli aodpili si. Ryan položil pohár na drevený stôl aposunul ho trochu ďalej, akoby sa už viac nechystal piť.


  „Chcel by som vám poďakovať,“ začal. „Vám obom za to, že ste ma takto srdečne prijali.“


  „To nestojí za reč,“ vyhŕkla Claire. „Potešili nás tieto dobré správy vrodine, však, Ed?“


  „Áno,“ prikývol som meravo. „Samozrejme.“


  Claire zachytila môj výraz ajemne mi stisla ruku, čím mi chcela povedať: Ja viem, chápem. Porozprávame sa otom neskôr.


  „Pravdou je, že som čakal na tú správnu osobu,“ ozval sa Ryan. „A keď som stretol Abbie, nechcel som viac strácať čas. Niekedy to proste viete, nie je tak?“


  Slová čakal som na tú správnu osobu ma pohoršili, ako keby čakal na ponuku nového auta. Azdôrazňovanie svojho ja sa mi tiež nepozdávalo. Abbie nie je len nejaký človek, je dôležitá aúžasná sama osebe – aon si ju nezaslúži.


  „Takže!“ zvolala Claire azo šampanského jej sčerveneli líca. „Uvažovali ste už nad dátumom?“


  „Nuž…“


  „Je to asi trochu predčasné,“ pokračovala Claire. „Len by som rada vedela, ako si to chcete naplánovať.“


  „Vlastne,“ ozvala sa Abbie akrútila zásnubným prsteňom na prste. „Už máme termín.“


  Claire náhle zmeravela. Posadila sa spootvorenými ústami. „Naozaj?“


  „Áno.“


  „Už máte termín?“


  „Chceme svadbu začiatkom leta, mami. Bude koncom júna.“


  „Júna? Fíha!“ zvolala. Rozpačito sa usmiala. Sledoval som, ako zalapala po dychu. „Budúci rok v júni máme niekoľko predstavení, dohodli sme to minulý týždeň. Musím sa pozrieť do kalendára.“ Vstala avykročila kdomu. Ani sa na mňa nepozrela, keď prechádzala okolo.


  Nastalo ticho. Abbie sa naklonila kRyanovi a niečo mu pošepkala do ucha. Usmial sa, prikývol auprene jej hľadel do očí. Vedel som, že mám niečo povedať, ale nemohol som. Radšej som sa napil šampanského. Mám viac ako rok na to, aby som spoznal tohto chlapa: mám dosť času, aby som zistil, či niečo neskrýva, aby som sa uistil, či ma môj inštinkt neklame.


  Claire sa vrátila na terasu sdiárom vmodrej koži. Bol niečo ako rodinná biblia, kde sú svedomito zaznačené azosúladené všetky jej pracovné cesty sdivadlom, návštevy priateľov, sviatky, narodeniny ainé udalosti. Abbie sa ju snažila presvedčiť, nech si to zapisuje do mobilu vspoločnom kalendári, aby sme to mali všetci vtelefónoch, no Claire nechcela. Povedala, že si vystačí so svojím diárom. No ja som tušil, že je vtom niečo viac. Plánovanie života azapisovanie rukou bol jej spôsob, ako sa so všetkým vyrovnávala.


  „No pozrime sa,“ povedala azačala listovať od konca diára. „Takže… koniec júna. Zrejme by sme mali rozposlať pozvánky dostatočne skoro – povedzme v septembri alebo októbri –, ešte než si ľudia na budúci rok naplánujú letné dovolenky. Aký dátum by ste chceli?“


  „Dvadsiateho deviateho.“


  Claire prešla prstom po stránke diára. „Okej, divadelné turné so Skúškou ohňom by sa malo skončiť dvadsiateho tretieho, takže fajn, advadsiateho deviateho je… utorok.“ Zdvihla pohľad azamračila sa. „Určite je to dvadsiateho deviateho anie dvadsiateho šiesteho? To je posledná júnová sobota.“


  Abbie zaváhala akútiky úst sa jej skrivili v nervóznom úsmeve.


  „Ide oto, mami, oci…“ začala sa rozrušene hrať sramienkom topu, „že to nie je utorok.“


  „Ako to?“ Claire uprene hľadela do diára. „Ale tu je utorok.“


  „Bude to pondelok, mami.“


  Pohľadom som prešiel od svojej dcéry kjej snúbencovi, ale jeho nehybná tvár nič neprezrádzala.


  „Ako to myslíš, Abbie?“ opýtal som sa potichu. „Čo tým chceš povedať?“


  „Svadba sa nebude konať budúci rok,“ pokračovala asťažka prehltla. „Bude budúci mesiac.“

  Veľmi opatrne som položil pohár so šampanským na stôl azovrel som opierky záhradného kresla. Klesol som naň atvrdý drevený okraj sa mi zaryl do dlane.


  Claire stuhla tvár, pero nehybne držala nad diárom. „Povedz to ešte raz,“ vyhŕkla konečne.


  „Bude to koncom budúceho mesiaca, mami.“ Abbie hovorila potichu anapäto. „Dvadsiateho deviateho júna.“


  Horko-ťažko som chápal, čo práve vyslovila, avhlave som počítal dni. „Abbie, veď… to nie je ani šesť týždňov,“ povedal som. „Ako sa to dá stihnúť?“


  „Oficiálnu žiadosť stačí podať dvadsaťosem dní pred obradom. To je všetko.“


  „Ale je to príliš skoro, príliš rýchlo,“ povedal som asnažil som sa nekričať. „Prečo sa tak ponáhľate? Musíme všetko pripraviť, pozvať ľudí, treba urobiť milión vecí, mnohým sa nepodarí zariadiť si veci vtakom krátkom čase, aby mohli prísť.“


  „Oci, ja viem, že je to narýchlo.“ Abbie zopäla ruky vlone. „Ale vždy hovorím, že na svojej svadbe chcem mať celú svoju najbližšiu rodinu.“


  „To je jasné, Abbie, ale…“


  „Všetkých.“ Abbie odvrátila pohľad. „Každého, kto je vmo­jom živote dôležitý. Aak budeme čakať do budúceho roka alebo dlhšie…“


  Nedokončila vetu azačala si utierať oči.


  „Och, Abbie! Zlatko,“ chlácholila ju Claire.


  Posledné šikmé lúče zapadajúceho slnka zmizli za platanmi aso súmrakom akoby teplota klesla oniekoľko stupňov. Striaslo ma.


  Abbie vstala so zopätými rukami. Hovorila tichým hlasom, takmer šepotom.


  „Neznesiem predstavu, že by tu babka Joyce nebola vmôj svadobný deň,“ šepkala.


  Claire vstala,podišla kdcére a silno ju objala.


  „Och, Abbie,“ zopakovala. „Mama by nechcela, aby ste určovali dátum podľa nej. Vieš, že si želá, aby si robila to, čo je najlepšie pre teba.“


  „Toto je pre mňa najlepšie. Aaj tak nechcem čakať.“ Vykĺzla zClairinho objatia apokúsila sa oúsmev. „My nechceme čakať. Vpráci mi dali mimoriadne voľno na jeden apol dňa kvôli… okolnostiam. Pretože je to narýchlo.“


  „A čo tvoja rodina, Ryan?“ opýtal som sa. „Čo si otom myslí?“


  Abbie sa postavila vedľa kresla, kde sedel jej snúbenec, apoložila mu ruky na plecia. „Bol to Ryanov nápad,“ oznámila. „Keď som mu povedala obabke, ojej diagnóze, navrhol, aby sme urobili všetko, čo treba, aby sa mohla zúčastniť na našom veľkom dni. Potom zistil viac ovšetkých úradných apraktických záležitostiach, porozprával sa smatrikárom anašiel nám dátum.“


  Ryan pomaly prikývol aopatrne sa usmial. „Bude to civilný obrad vBridgford Hall,“ oznámil. „Len najbližší priatelia arodi­na – nie je to veľký priestor, ale je blízko a v peknom prostredí pri parku. Abudúce leto môžeme usporiadať veľkú oslavu smnožstvom hostí.“


  „Hovorí sa tomu párty vduchu ‚Žili šťastne, kým nepomreli‘,“ zahlásila Abbie.


  Pri týchto slovách som sa strhol.


  „No dobre,“ vyhŕkla Claire, šúchajúc si tvár. „Fíha, okej, zdá sa, že ste si už všetko naplánovali.“


  „Nie úplne, mami. Ešte treba dohodnúť kopu vecí. Napadlo mi, že by sme mohli začať už zajtra, my traja.“


  „Iste,“ súhlasila Claire asilene sa usmiala. „Najprv však treba zistiť, či sa babka zobudila, aby si jej oznámila tieto novinky.“

  „Porozprávaj nám, ako ťa Ryan požiadal oruku,“ nabádala ju Claire.


  Ryan už odišiel. Znovu mi na verande potriasol rukou avykročil ksvojmu Audi zaparkovanému pri obrubníku. Aostali sme vobývačke len my štyria. Abbie sedela sClaire napohovke na jednej strane, Joyce na opačnej. Abbie si shanblivým úsmevom zložila nohy pod seba.


  „Minulý víkend ma zobral na úžasný piknik doChatsworth House. Pili sme šampanské adaroval mi túto peknú fotoknihu snašimi spoločnými fotografiami.“ Vytiahla album arukou nežne prešla po lesklom bielom obale. „Na poslednej strane bol obrázok zamatovej škatuľky s prsteňom. Keď som zdvihla pohľad od knihy, kľačal predo mnou na kolene, držal tú škatuľku, vzal ma za ruku aopýtal sa, či sa stanem jeho ženou. Vtej chvíli, keď sa ma to spýtal a keď som uvidela prsteň, ma to tak prekvapilo, že som sa rozosmiala.“


  „Chudák Ryan!“ zvolala Joyce. Okolo pliec mala prehodenú kockovanú šálu. „Určite sa cítil trápne.“


  „Veď to, babi! Neviem, prečo ma to rozosmialo. Asi to bolo tým šokom. Úplne ho to vykoľajilo, potom sa ma to opýtal znovu aja som povedala: ‚Áno, áno! Samozrejme!‘.“ Vystrela prstenník, aby si opäť prezrela prsteň sveľkým diamantom, akoby kontrolovala, či tam ešte je. „Potom som sa rozplakala aon mi začal vysvetľovať, ako ťa požiada osúhlas, keď sa dnes stretnete.“


  Claire naklonila hlavu nabok. Namiesto kontaktných šošoviek si nasadila okuliare s rámom z korytnačiny aobula si staré papuče zovčej kože. Ešte stále sme nemali príležitosť porozprávať sa osamote; nemal som ani potuchy, ako to všetko vnímala. Ak mala obavy ako ja, vedela to naozaj dobre skrývať.


  „Ten nápad sfotoknihou je úžasný,“ skonštatovala. „Však, Ed?“


  Pokrútil som pohárom sbrandy aodpil som si. Prehltol som nápoj a pocítil pálenie aškrabanie vhrdle.


  „Veľmi premyslené,“ zahlásil som.


  Joyce chytila Abbinu ruku do dlaní. „Myslím, že to bol skvelý večer, moja milá,“ začala. „A chceš vedieť, čo si ešte myslím?“


  „Samozrejme, babi.“


  „Myslím si, že si si ulovila dobrého chlapa. Pripomína mi tvojho starého otca, keď som sa sním zoznámila.“


  „Deda Jima?“ VAbbinom hlase bolo cítiť radosť. „Ako to mys­líš, babi?“


  „Je to jeden ztých dobrých chlapov, jednoducho to vieš. Jim bol skutočný džentlmen ataký je aj Ryan. Nie tým staromódnym spôsobom, jednoducho… je pozorný amilý.“


  „Och, ďakujem! Som taká rada, že sa vám všetkým páči!“ Abbie opatrne objala starú mamu. „Padol mi kameň zo srdca, bola som trochu nervózna ztoho, čo naňho povieš.“


  „Je to jednoznačne skvelý úlovok,“ skonštatovala Joyce. „Nemys­líte?“


  „Zdá sa, že je naozaj milý,“ súhlasila Claire apozrela na mňa.


  „To áno,“ pokračovala Joyce. „Je to skutočne skvelý úlovok.“


  


  * * *


  


  Oprel som sa opracovnú dosku vkuchyni ačakal, kým zovrie voda vkanvici na Clairin kamilkový čaj. Prechádzal som príspevky na Instagrame, kým som nenarazil na Abbin príspevok zdnešného večera: na fotografii ukazuje ľavú ruku so zásnubným prsteňom sveľkým diamantom. Príspevok tam bol len pár hodín, no už mal viac ako tristo lajkov asedemdesiatštyri komentárov od priateľov, ktorí Abbie zagratulovali, poslali radostné správy spusinkami aemotikony vpodobe prsteňa, fľašiek šampanského asrdiečok.


  Abbin úsmev bol široký ataký úprimný, že za normálnych okolností by mi srdce podskočilo od šťastia. No nemohol som spustiť zrak zRyana, z jeho nacvičeného úsmevu, ktorý bol len slabým odvarom jej úsmevu. Tie tmavohnedé až čierne oči! Ako žralok. Kanvica šťukla aja som práve nalieval vodu do šálky, keď do kuchyne vošla Claire. Zľahka ma pobozkala na kútik úst aoprela sa opult, pri ktorom zvyčajne raňajkujeme.


  „Takže,“ začala moja manželka. Sledoval som ju ačakal, že ukáže svoje skutočné pocity, no na tvári mala len jemný úsmev.


  „Takže,“ zopakoval som váhavo.


  „To bol ale večer!“


  Pomaly som prikývol. „Áno… to teda bol.“ Neprítomne som pomiešal svoj čaj,zo šálky stúpala vôňa jablka amedu. „Máš pravdu.“


  „Si vpohode, Ed? Si nejaký mĺkvy.“


  „Len si chcem všetko upratať vhlave.“


  „To my obaja,“ prikývla. „Tak čo si myslíš onašom budúcom zaťovi?“


  Vriaca voda vyšplechla ponad okraj šálky. Lyžička mi vypadla zruky azačal som ňou potriasať.


  „Au,“ zapišťala Claire. „Neobaril si sa?“


  „To nič,“ povedal som astrčil som ruku pod prúd studenej vody z kohútika, ktorá znecitlivela tmavoružovú kožu nad palcom. „Ja ti neviem. Čo si myslíš oRyanovi ty?“


  „Je absolútne očarujúci. Azjavne sú do seba zbláznení.“


  Vzal som zradiátora utierku aomotal si ju okolo ruky. Cítil som pulzovanie atrhanie v obarenej pokožke, potom som pokrútil hlavou.


  „Kiežby sme mali viac času, aby sme si na to zvykli… a lepšie ho spoznali.“


  „Mama nemá čas.“ Prekrížila si ruky na hrudi. „Je to od Abbie aRyana nesmierne pozorné, že chcú, aby bola snimi počas ich veľkého dňa.“


  „Ja viem. Ale chcem vedieť viac otom, čo sa deje, aby som mal všetky fakty, celkový obraz o…“


  „Nie je.“


  „Nie je čo?“


  „Nie je tehotná.“


  Súľavou som sťažka prehltol abol som rád, že ma dnes už nečakajú ďalšie šokujúce novinky.


  „Fajn. Síce som nehovoril otomto, ale to je dobré.“


  „Pýtala som sa jej na to, skôr než si ľahla. Ubezpečila som ju, že by sme ich neodsudzovali, bolo by to vporiadku, aj keby bola tehotná, len by sme to chceli vedieť.“


  „A ona by ti to povedala?“


  „Iste. Hovorí mi všetko.“


  Abbie sa vždy radšej zverovala svojej mame. Myslím, že je to prirodzené. AClaire ju vždy vypočula bez prílišného odsudzovania, mne neskôr len tak zhruba vykreslila podstatu – keď Abbie nebola vmiestnosti.


  „Teraz si na rade, Ed.“


  „Na rade?“


  „Povedz mi,“ vyzvala ma anaklonila hlavu nabok. „Čo si myslíš? Bol si dnes taký vážny.“


  Otvoril som nohou smetiak ahodil doň čajové vrecko. „Kedysi, keď sme sa zoznámili, sa ti páčilo, že som bol vážny.“


  „Áno, páčilo. Astále sa mi to páči.“


  „Taký jednoducho som.“


  Claire zdvihla obočie. Zaváhal som. Keby som povedal úprimne, že mám naozaj zlý pocit zo snúbenca našej dcéry, znelo by to paranoidne. Musím na to ísť okľukou.


  Podal som jej šálku sčajom, uškom knej. „Všetko sa to deje tak rýchlo, tak náhle,“ pokračoval som. „Abbie mala vzťah na diaľku s chlapíkom, ktorý bol rozlietaný po svete, potom sa vrátil do Spojeného kráľovstva, nasťahoval sa do Nottinghamu abum! – konečne sme ho spoznali auž sú zasnúbení, budú spolu bývať ačoskoro majú mať svadbu. Úprimne povedané, stále som to vsebe nespracoval.“


  Okrem toho všetkého som si práve uvedomil, ako veľmi mi bude moja dcéra chýbať, jej hlas vdome, jej vrtochy anaše žartíky. Aj to, ako každý rok púšťa vianočnú hudbu už od novembra aja na to vždy hundrem, hoci sa mi to tajne páči, tak ako sa jej páčia Vianoce. Bolo to ako znamenie pre nás sClaire, že to robíme správne napriek všetkému, čo sa stalo. Vedel som, že to skôr či neskôr príde – Abbie bývala snami ašetrila si na vlastnú strechu nad hlavou –, no nie tak odrazu.


  „Viem, že je to šok,“ súhlasila Claire. „Pre nás oboch. Ťažko sa zmierujem stým, ako rýchlo sa to všetko udialo, ale musíme to nechať tak ajednoducho to prijať.“


  Povedz to, pomyslel som si. Povedz niečo!


  „Je tu ešte niečo,“ povedal som nakoniec. „Len to neviem vysvetliť.“


  „To, ako rýchlo sa ich vzťah vyvíja?“


  „Nejde ovzťah, ale oneho.“


  Claire si povzdychla. Avtedy som si uvedomil, že ju Ryan vôbec neznepokojuje. Nepozerala mi do očí kvôli niečomu inému.


  „O Ryana? Čo tým chceš povedať?“


  „Niečo na ňom je… ale neviem čo.“


  „Ed, toto sme tu už mali, však?“


  „Toto je iné.“


  „Okej,“ povzdychla si. „Čo sa ti na Ryanovi nepáči?“


  „On…“ zaváhal som znovu. Znelo to šialene, tak pochabo. Za očami má prázdnotu, niečo sa tam skrýva, niečo zlé. Cítim to vkostiach. „Nepripadal ti trochu divný? Mám pocit, akoby niečo tajil.“


  „Čo také urobil, že to hovoríš?“


  „Dnes, keď sme boli na terase len my dvaja,“ začal som acítil som sa trochu trápne, „kopol Tilly.“


  „Čože?“


  „Myslím, že ju kopol. Prečo by to niekto robil?“


  Claire pokrútila hlavou. „O čom to hovoríš?“


  „Keď ste sAbbie hrali bedminton, obzrel som sa aodrazu Tilly skuvíňala akrivkala preč aRyan mal…“


  „Ed, nekopol do nej. Je len trochu podráždená, je stará amožno si ju nechcel vziať na kolená, to je všetko.“


  „Viem, čo som videl.“


  „Videl si, ako to urobil?“


  „Nie celkom. Sledoval som vás pri hre, ale…“


  „Takže nie. Zdá sa mi, že hľadáš dôvody, aby sa nám nepáčil.“ Zamračila sa na šálku, ktorú objímala oboma rukami. Poznal som tento pohľad azabolelo ma to. Je zo mňa sklamaná.


  „Mala by som si ísť ľahnúť. Je neskoro. Porozprávame sa zajtra ráno.“


  Prikývol som.


  „Ideš hore?“


  „Ešte zamknem adám mačke večeru.“


  „Okej,“ súhlasila. Potom zastala aobzrela sa na mňa. „Ed, prosím ťa, daj Ryanovi šancu. Spoznaj ho.“


  Otočila sa aprešla po chodbe ku schodisku. Počúval som jej kroky stúpajúce na podestu prvého poschodia, potom som začul starý známy vrzgot na treťom ana desiatom schode.


  Potichu som zapískal azjavila sa Tillina sivá papuľka sfúzmi – vykukla z otvorených dverí dopivnice. Nasypal som jej do misky krmivo asledoval, ako knej opatrne podišla azačala žrať. Pri chôdzi jednoznačne uprednostňovala jednu zadnú nohu. Opatrne som ju poškrabkal za ušami a pustila sa do večere.


  Claire chce, aby som lepšie spoznal snúbenca našej dcéry. Apresne to sa chystám urobiť. Zistím pravdu otomto cudzincovi, ktorý tak Abbie zamotal hlavu.


  Kým nebude neskoro.

Claire

SOBOTA

Tridsaťsedem dní do svadby



Claire sa zobudila na vôňu slaniny, ktorá sa smažila vkuchyni, alen čo jej prenikla do nosa, vedela, že už nedokáže zaspať. Chvíľu tam ležala, zavinutá vteplom paplóne, apremýšľala ovčerajšom večere. Sú to dobré správy, nie? Abbie je taká šťastná azaslúži si to. Mysľou na chvíľu zablúdila do práce, potom však myšlienku odohnala – je sobota aAbbie ju tu potrebuje, najmä ak sa Ed bude správať tak ako včera večer. Divadlo môže deň či dva počkať.

Spustila nohy zpostele, natiahla na seba rozstrapkaný tmavý froté župan, obula si šľapky avybrala sa do hosťovskej izby. Priložila ucho na dvere apotom ich potichu otvorila. Mama ešte spala, jemné ranné lúče dopadali na bledú pokožku jej líc, nádobky sliekmi boli zoradené na nočnom stolíku. Claire chvíľu stála medzi dverami, sledovala sotva badateľné Joyceine nádychy avýdychy pod prikrývkou apotom potichu zatvorila dvere. Prešla ku schodom vedúcim kdverám Abbinej izby na druhom poschodí. Ticho. Môže si pospať trochu dlhšie, je len osem hodín. Claire zišla dolu schodmi.

Rádio vkuchyni potichu hralo – Bruce Springsteen spieval čosi oAtlantic City – aEd nepočul jej kroky. Stál chrbtom knej, na panviciach syčala slanina, bezmäsitá alternatíva kuracích kúskov pre Abbie apečená fazuľa, bravčové avegetariánske párky a vrúre sa piekli zemiakové placky. Takéto raňajky pripravoval každú sobo­tu – až kým do ich života nezasiahla tragédia – a už dávno ich nerobil. Vedel, že príprava veľkých rodinných raňajok je v istom zmysle súčasťou jeho reakcie na Abbine včerajšie novinky.

Claire ho objala, priložila si líce na jeho široký chrbát ana dlaniach pocítila teplo jeho hrude. „Dobré ránko,“ povedala potichu.

Na chvíľu stŕpol, potom sa uvoľnil.

„Ránko,“ odpovedal apoložil svoju ruku na tú jej. „Chcel som ti priniesť raňajky do postele.“

„Nič sa nedeje,“ chlácholila ho. „Lepšie je vstať skôr, dnes toho máme veľa.“

„To hej.“

Pritlačila sa knemu, pocítila ostrú vôňu sprchového gélu avody po holení spolu svôňou raňajok, ktoré sa pripravovali na varnej doske.

„Prepáč, že som bola včera taká odmeraná.“

„To nič,“ zadunel jeho hlas vhrudníku. „Bol som proste podráždený.“

„Ed?“ opýtala sa. „Je ti niečo?“

„Nie, som vpohode.“

„Čo sa ti minulú noc snívalo? Pamätáš si to?“

Znova stŕpol, položil obracačku aotočil sa knej tvárou. Mal na sebe svoju čiernu zásteru snápisom Vyrobený vroku 1971, pod ňou džínsy,tričko smotívom z filmu Ostré komando atmavé vlasy mal ešte stále mokré po sprchovaní.

Pomaly prikývol. „Áno, pamätám si niečo.“

Claire pozrela manželovi do očí stmavými tieňmi okolo nich. „Kričal si zo sna,“ povedala potichu. „Už dávno sa to nestalo.“

„Prepáč,“ povedal apobozkal ju na čelo, „že som ťa zobudil.“

Claire zaváhala achytila ho za ruky. „Spomenul si Joshuu,“ vyslovila váhavo. „Znova si mal tú nočnú moru?“

Pokrútil hlavou apozrel do zeme. „Teraz to bolo iné,“ povedal so zaťatými čeľusťami. „Radšej to nechci počuť.“

„Ale chcem.“

„Bolo to také skutočné.“

„Povedz mi to.“

Zaváhal. Pozeral ponad jej plece svydeseným výrazom v tvári. „Stál som na pláži, priamo na kraji mora.“

„Dobre. Ačo sa stalo?“

„Neviem, kde tá pláž ležala, ale za mnou nebolo nič, len more predo mnou. Abbie bola na vode vmalom veslárskom člne, odnášalo ju ďalej od brehu. Neuvedomovala si, čo sa deje, len pozerala na vlny. Stál som na pláži akričal, aby sa vrátila, ale nepočula ma, atak som vošiel do vody za člnom. Nedokázal som ho dohnať, pretože ho odnášalo ďalej aďalej apomaly sa ponáral pod hladinu. Nevedel som sa knej dostať,brodil som sa hlbšie do vĺn, no šiel som stále pomalšie, až nakoniec som mal vodu vústach apotom nad hlavou.“

„Och, Ed,“ vyhŕkla Claire astisla mu ruky. „To je hrozné!“

„A potom som zbadal Joshuu,“ povedal šepotom, takže ho sotva počula. „Pod vodou. Snažil som sa dostať aj knemu, naťahoval som sa za ním avtedy som sa zobudil. Ten sen bol taký živý, bolo to, akoby… obidvaja odišli aja som opäť zlyhal.“

Ed sa sklonil aobaja chvíľu stáli, ponorení do spomienok na ich spoločnú stratu, na ranu, ktorá bola taká veľká a hlboká, že ich takmer stála život. Na ranu, ktorú obaja nejako prežili.

Claire pohladkala končekmi prstov manželovo líce. „Chceš sa oňom porozprávať?“

Edov pohľad padol na obrázky na stene. Bola to kolekcia rodinných fotografií vrátane dvoch starších uprostred – boli vyblednutejšie než ostatné, vpriebehu rokov stratili farbu alesk. Na tie fotografie sa radšej nechcel pozerať, kým nemusel, vnádeji, že jedného dňa to bude lepšie. No uvedomoval si, že to sa nikdy nestane. Joshua bol stále prítomný, no nikdy nebol snimi. Už dlho nie anikdy viac nebude.

Ako predpokladala, Ed neodpovedal na jej otázku. Niekedy sa chcela rozprávať oJoshuovi tak veľmi, že nahlas vyslovovala jeho meno vsprche. Potrebovala počuť, ako znie, spomenúť si, že bol skutočný aže ho milovala tak veľmi, že bez neho takmer nedokáže žiť.

„Aby sa mi tie raňajky nepripálili,“ vyhŕkol Ed,otočil sa kvarnej doske achytil obracačku. „Dáš si volské oko alebo varené vajíčko?“

Claire si vzdychla aodtiahla sa. „Varené, prosím.“ Napustila vodu do kanvice avytiahla zo skrinky šálky. „Premýšľal si aj oAbbiných novinkách? Tak veľmi túži, aby si… veď vieš…“

Ed rozbil vajíčka na panvici achvíľu nechal otázku visieť vo vzduchu. „Aby som… čo?“

Claire dala do šálok čajové vrecúška. „Chce, aby si jej to schválil.“

„Schválil svadbu?“

„Schválil jeho. Ryana.“

Ed pokrútil hlavou. „Schválil jeho? Veď som ho videl prvýkrát!“

















„Ed!“

